cyanic-selkie/wikianc huggingface dataset:
محمد السادس
لملك محمد السادس كينتامي ل السلالة العلوية لي تاترجع ف نّسب ل لحسن بن علي، و لي تتحكم لمغريب من عام 1666 و تيتلقب لحاكم منهم ب "أمير لمومنين". و تيتعتابر من أقدم زّوعاما لعرب ف لحكم لي باقي حيين. تيسبقو ف لأقدمية لملك عبدالله التاني بن لحسين ملك لأردن و لملك حمد بن عيسى آل خليفة ملك لبحرين.
حودران
حودرّان جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 6414 واحد، على حسب لإحصاء لعام 2014.
إسلام
تصغير|يسار|250px|<P ALIGN=center>مسلمين تيصلًيو فالجامع د دمشق ف 2003.
لإسلام، هو واحد الدين براهيمي توحيدي، تيقول باللي كاين رب واحد ف لوجود هو الله، و عندو رسول ديالو هو محمد. لي عاش ف لقرن سّابع ديال لميلاد. لإسلام هو دّين جّاوج ف لعالم من حيت شحال من واحد متبعو، واللي عددهم على حساب لإحصائيات ديال 2020 تقريبًا واحد 1.9 مليار مسلم ف لعالم (%24.8 من ناس د لعالم). الناس لي متبعين لإسلام تيتسماو مسلمين، و هوما أغلبية د السكان ف 49 بلاد. لكتاب لمقدس ف لإسلام هو لقرآن، و اللي تيآمنو لمسلمين باللي هو لهضرة د الله اللي تنزلات على النبي محمد باش يقولها للناس.
بدا لإسلام فلقرن 7 ميلادي ف مكة ، و معا لقرن 8 ميلادي، لخلافة لأموية توسعات من إيبيريا ولا لأندلس فلغرب تال واد السند فشّرق. لعصر ذّهبي د لإسلام كايشير لواحد لحقبة لي تقليديا كاتبدا من لقرن 8 ل لقرن 13 ميلادي، فلوقيتة د لخلافة لعبّاسية، منين كان لأغلبية د لعالم لي تاريخيا كان إسلامي كان كايعيش زدهار علمي و قتصادي و تقافي.
لإسلام عندو خمسة د لأركان؛ و اللي هوما: الشهادة و الصلا و الزكا و الصيام رمضان و الحج (يلا كانت عند لواحد الصحة و لفلوس ليه). و كينقاسم ل جوج مداهب كبيرة تحاربات بيناتها لي هي لمدهب سّني ومدهب شّيعي. ؤ سّنيين كيمتلو 90٪ من لمسلمين، وكاين مداهب صغيرة ف كل واحد من هاد جوج مداهب.
تاريخ
* خلفاء راشدين بداو صحابة ف لحكم نتاع لخلافة تسمات با لخلافة راشدة و اول واحد حكم كان ابو بكر لي بانت في الفترة ديالو " لحروب نتاع ردة " و بداو لعرب كيخرجوا من الاسلام و بان حتى مسيلمة لي بدا ف دعوة لدين ديالو و لكن ابو بكر قدر يوقف هادشي و يسالي هاد لمشاكل و بعدو حكم عمر بن الخطاب لي ف لعهد ديالو توسعات دولة الإسلامية و بداو الانتصارات مور الانتصارات كيبانو و أبرز انتصار كان هو معركة لقادسية لي فيها طاحت دولة لفارسية على يد لمسلمين ! و قدرو لمسلمين ف لعهد ديال عمر يفرضو نفود ديالهم على شام و بداو لمسلمين كيلقبوا عمر " امير لمؤمنين " و موراها حكم عتمان بن عفان لي ف لعهد ديالو تفتحات شي مناطق من شمال افريقيا و حتى جزيرة قبرص و مات مقتول على يد شي توار ضد لحكم ديالو و مات ف دارو عام 656م و هنا صحابة ختارو يكون علي هو لحاكم و لخليفة نتاع دولة إسلامية واخا انه بعض روايات كتقول ان علي كان ما باغيش يولي خليفة و كان كاره لنضام نتاع لخلافة كان باغي يكون غا وزير و صاف و هادشي لي خلا من جهة أخرى انه يبان معاوية بن أبي سفيان لي تاهو بزاف نتاع ناس ختاروه لخلافة و ستاطع معاوية انه يحقق بزاف نتاع الانتصارات و يدخل لمصر و يفتحها و لكن علي بن ابي طالب فالفترة نتاع لحكم ديالو ما دار حتى فتح واحد و لكن حقق بزاف نتاع الانجازات منها تنظيم لقانون لي دارو ف لمدينة لمنورة واخا هكاك كانت بزاف نتاع صراعات بين معاوية و علي و لكن واخا هكاك قرروا انهم يديرو هدنة حتى لواقعة نتاع صفين لي تسالات بتحكيم و ف عام 661م جا واحد راجل من لخوارج سميتو عبد رحمان بن ملجم لي قتل علي بالسيف و هو ف صلاة نتاع لفجر ف جامع نتاع لكوفة ! و مع لموت نتاع علي ولا معاوية هو لخليفة نتاع مسلمين و هكاك كانت لبداية نتاع دولة لخلافة لأموية
برشيد
يسار|تصغير|برشيد
برشيد جماعة ترابية حضرية كاينة ف إقليم/عمالة برشيد، جهة دّار لبيضا سطات، ساكنين فيها 135733 واحد، على حسب لإحصاء لعام 2014.
بانݣلاديش
بانݣلاديش (ب لبينݣالية: গণপ্রজাতন্ত্রী বাংলাদেশ) هي واحد لبلاد فلجنوب الشرقي ديال آسيا. تاتحدها لهند من ݣاع الجوايه، من غير لجنوب الشرقي، اللي عندها فيه حدود مع بورما، و لجنوب اللي تاطًل فيه على لخليج د لبنݣال. بانݣلاديش تاتعني لبلاد د لبنݣال باللغة لبينݣالية.
ف 1947، مورا ما خرجات بريطانيا من شبه لقارة لهندية، تقسمات ديك لمنطقة على جوج: لمنطقة د لهندوس هي لهند، و لمنطقة د لمسلمين هي پاكيستان، اللي كانت فيها پاكيستان لغربية ( هي پاكيستان ديال دابا)، و پاكيستان الشرقية (هي بانݣلاديش). علاود لحݣرة و لإهمال ليقتيصادي و السياسي و اللغوي، دارو الناس ديال پاكيستان الشرقية ثورة على پاكيستان لغربية، و وقعات حرب بيناتهم سالات بليستيقلال ديال پاكيستان الشرقية، اللي ولات هي لجمهورية الشعبية د بانݣلاديش ف 26 مارس 1971.
تيسكنو ف بانݣلاديش تقريبا 161 مليون واحد (هي الدولة التامنة من ناحية عدد السكان فلعالم) و لعاصمة ديالها هي داكًا. لعدد لكبير د السكان ديالها تيخلًيها هي الدولة لمسلمة التالتة من ناحية الناس فلعالم. لفلوس اللي كاتخدًم فلبلاد هي تاكا، و اللغة الرسمية هي لبينݣالية. بانݣلاديش داخلة مع لأمم لمتحدة و منظمة لكومنويلت و ليتيحاد د جنوب شرق آسيا د التعاون لإقليمي و مؤتمر لقمة لإسلامي.
محمد رويشة
تولد محمد لهواري عام 1950 ف مريرت فجوايه ديال خنيفرا. خدا سميت رويشة حيث ملي كان صغير وتيجيه الجوع كان تيمشي عند مًو وتيقوليها "روي شًا"، لي تاتعني بثمازيغت ديال لاطلاس: خلط شي حاجة. رويشة كان فنان معروف ف لمغريب كامل و غنا ف لمغريب و ف لخاريج فبزاف د المناسبات. سجّل أول ؤغنية ديالو ف لإداعة د رّباط فاش كان عندو 14 عام لعنوان ديالها بيبي ؤسݣوي. طلعات شّهرة ديالو بزاف من سّبعينات ؤ تّمانينات ديال لقرن لعشرين، سيرتو معا لنتيشار ديال طّيكنولوجيا د تّورن ديسك.
لمعازيز
لمعازيز جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 11502 واحد، على حسب لإحصاء لعام 2014.
محمد رويشة
لأغاني ديالو
محمد رويشة عندو بزاف د الأغاني معروفة بحال:
باهاماس
باهاماس هي أول أرض وصل ليها كولومبوس من أوروپا ف 1492، ولكن الصبليون ماستعمروهاش وكملو للجزيرة د هيسپانيولا. لبريطانيين هوما أول بلاد ستعمرات لباهاماس ف 1718 وجابولبها بزاف د لعبيد من إفريقيا. ف 1807 حبسات بريطانيا التجارة د لعبيد وولاًو بزاف د الناس اللي كانو عبيد تيمشيو لباهاماس يسكنو فيها، وزادو كتر من مورا ما تحبسات لعبودية النيت فلبلاد ف 1834.
تيسكنو ف لباهاماس 332.634 واحد، 90% منهم عندهم أصول من إفريقيا. اللغة الرسمية فلبلاد هي لينݣليزية والعاصمة هي ناساو. لعملة اللي كاتخدًم ف لباهاماس هي الدولار لباهامي. لقتيصاد د باهاماس تيضور بزاف على السياحة اللي تادخًل 60% من الناتج لخام د لبلاد وتاتخدًم النص د لباهاميين تقريبا.
إينڤيركارݣل
إينڤيركارݣل (بالنݣليزية: Invercargill، بلوغة شعب لماوري: Waihōpai) هي مدينة نيوزيلاندية وهي لعاصيمة ديال جيهة ساوتلاند. تبنات ف1853، وتسمّات على جوج كلمات: إينبير (Inbhir) اللي كاتعني بلغالية السكوطلاندية "فم لواد" وكارݣل (cargill) اللي جات من السمية دلقبطان ويليام كارݣل. لميساحة ديالتها هي 491 كلم² ولعلو ديالها هو 0 ميترو. كايسكنو فيها 48,700 واحد على حساب لإحصاء د 2018.
هاشم مستور
هاشم مستور (مزيود ف 15 يونيو 1998) هو كوايري مغريبي.
دونيدين
دونيدين (بالنݣليزية: Dunedin، بلوغة شعب لماوري: Ōtepoti) هي مدينة نيوزيلاندية وهي لعاصيمة ديال جيهة أوطاݣو. تبنات ف 1848 وتسمّات على دون أيدان (Dùn Èideann)، اللي هي السمية ديال مدينة إدينبرة فسكوطلاندا باللوغة لغالية السكوطلاندية. لميساحة ديالتها هي 3,286 كلم² ولعلو ديالها هو 108 ميترو. كايسكنو فيها 99,885 واحد على حساب لإحصاء د 2018.
التصاور
600px|تصغير|مركز|پانوراما ديال مدينة دونيدين
محمد زفزاف
زفزاف كايسميو نّقاد لعرب ب "شاعر رّواية لمغريبية".
صدرات وزارة تقافة لأعماية لخدمة لكاملة ديالو ف مجموعة (لقصصية و رّوائية) و كل تلت سنين كاينا جائزة عالمية بسميتو ، كاتعطا ف مهرجان أزايلا، و كان أول واحد دّاها هوا رّوائي سّوداني الطيب صالح.
مديونة
مديونة جماعة ترابية حضرية كاينة ف إقليم/عمالة مديونة، جهة دّار لبيضا سطات، ساكنين فيها 22264 واحد، على حسب لإحصاء لعام 2014.
مدريد
مدريد (ب صبليونية: Madrid) هي لعاصيمة ديال صبانيا و أكبر مدينة فيها. تسيكنو فلمدينة د مدريد تقريبا 3.3 د لمليون د الناس، ويلا حسبنا النواحي تاهوما تايوصل الرقم ل 6 د لمليون و نص د الناس.
مدريد هي رابع أكبر مدينة ف أوروپا مورا باريز و لندن و برلين، و هي أول مدينة سياحية ف صبانيا، جاوها ف 2006 تقريبا 7 د لمليون د السياح. تيسكن لملك د صبانيا ف مدريد و فيها تا لمقر د لحكومة و لبرلمان.
تيدوز من مدريد لواد ديال مانثاناريس، و فيها 6 ديال لجامعات، و مطار دولي هو لمطار د مدريد باراخاس.
محمد شكري
محمد شكري (خلاق ف آيت شيݣر، نّاظور ف 15 يوليوز 1935 و مات ف طانجا ف 15 نونبر 2003) كاتب و روائي أمازيغي مغريبي. كايتعتابر من أشهر و أنجح لكتاب لمغاربا على لمستوى لعالمي ب حيت ترجمات لكتوبا ديالو ل كتر من 20 لوغة. أهم كتوبا ديالو هوما سّيرة داتية ديالو لّي كتبها ف 3 د رّوايات: "الخبز الحافي"، "زمن الأخطاء" و "وجوه". شكري كاينتامي ل تيار أدب لهامش، لّي هو من رّموز ديالو معا محمد زفزاف، هاد سّتيل لّي ميز لأدب لمغريبي نطيلاقا من سّبعينات لقرن لعشرين. لكتابة ديال شكري كاتميز ب لواقعية ديالها و لجرأة ديالها من حيت لّوغة ديالها و عرض لحميمية ديال لعوالم لهامشية لّي كاتدور فيها لأحداث. شكري من رموز تيار "رواة طنجة"، هاد لمدينة لّي حاضرة ب قوة ف لكتوبة ديالو ب لأماكن ديالها و شّخصيات لّي ميزات سّاحة لأدبية ديالها.
شكري كتب كتوبة خرين مهمين من غير رّوايات خصوصا ف نّقد لأدبي حول تصورو ل لأدب و تّوتيق ديالو ل تّجارب لحياتية و لأدبية ديال شخصيات لّي ماركات حياتو لأدبية ف طنجة خصوصا پول بولز و جان جيني.
تلفازة
تصغير|يسار|250px|<P ALIGN=center>بزاف د التلقازات كيتباعو. تصغير|يسار|250px|<P ALIGN=center>لونطين ديال التلفازة. تصغير|يسار|250px|<P ALIGN=center>تلفازة قديمة د 1958.
التلفازة ولاّ التيليڤيزيون هي واحد لماكينة اللي تاتورّي الصوت و التصويرة ف دقّة وحدة، يا إما بلكحل و لبيض، ولاّ باللّوان. التلفازة خدات بلاصة كبيرة ف لعيشة د بنادم فالنص التاني د لقرن لعشرين، و كانت وسيلة مهمة باش تدوز فيها لخبار بالزربة. التلفازة كيدوزو فيها بزاف د لأنواع د لحوايج على حساب لقناة و لوقت، و تقدر تكون حاجة إخبارية، و لاّ ترفيهية بحال لأفلام و لا لموسيقا.
أول تلفازة ف لعالم ختارعها الصكوطلاندي جون بيرد نهار 26 يناير 1926 و كانت خدّامة بلأشعة تحت لحمرا. تطوّرات بزاف التلفازة من داك لوقت و تزادو بزاف د لقنوات ف لعالم كلّو. أول قناة د التلفازة ف لمغريب تدارت وقت ليستيعمار لفرانساوي و بقات عام (من 28 فبراير 1954 ل 20 ماي 1955) و كان سميتها تيلما. أقدم قناة باقا خدّامة ف لمغريب هي قناة اللّولا، و اللي بدات 6 سنين مورا لإستقلال (ف 1962).
يوسف العربي
يوسف العربي (مزيود ف 3 فبراير 1987) هو كوايري مغريبي.
محمد مغني
محمد مغني (بلأمازيغية ⵎⵓⵃⴰⵎⴻⴷ ⵎⵖⵏⵉ ) هو مغني مغريبي من لاطلاس لمتوسط تايغني ب ثمازيغت ؤ ب الدارجة وكيخدًم لآلة د لوتار.
تزاد محمد مغني فلقبيلة ديال آيت بوحدو ف جوايه ديال خنيفرة ف 1950. اباه كان عسكري د فرانسا فوقت الاستعمار وصيفطوه لمدينة مغنية. ملًي رجع للمغريب, ولاو صحابو وعائلتو تيعيطولو "أومغنية"، اللي تاتعني بالشلحة ولد مغنية. ملًي تقيد محمد فلمدرسة ف 1957 سجلوه بسميت محمد مغنية، ولكن جاتهم مبنتًة، وبدًلوها لمحمد مغني وولاًت مغني رسميا هي لكنيًة د لعائلة.
تعلم محمد مغني لوتار مع لوقت حتا ولاً مزيان فيه وبدا تيغني رسميا من 1970. ف 1973, تعتاقل حيث كتب واحد الشعر تيهضر فيه على الضحايا ديال أحدات مولاي بوعزة ومشا للحبس فوقت عوام الرصاص.
غنا مغني على بزاف د لمواضيع بحال باضاض (لحب) والنوسطالجيا ولفولكور التقليدي ديال زايان (لأطلس لمتوسط).
مرابحة
لمرابحة ولا لموراباحا هو كونطرا ديال لأبناك لإسلامية (لّي كاتسما ف لمغريب ب لأبناك تّشاركية) و لّي هو عملية كاتشري فيها لبنكة لبرودوي لّي محتاجو لكليان و كاتعاود تبيعولو ب زّيادة ديال واحد بقدر ديال رّبح لّي كايتفاهمو عليه.
حجيب
حجيب فرحان، لي معروف بسميت حجيب، هو مغني مغريبي ديال لعيطة لمرساوية، تولد ف الرباط ف 1968 و لأصل ديالو من لمنطقة د الرحامنة.
بدا حجيب لغنا و هو صغير و كانت أول مرًة غنًا فيها قدام لجمهور ملًي كانت عندو 13 لعام. تعلًم فصغرو من بزاف د الشيوخ لكبار. أكثر وحدا تعلم معاها و دوًز معاها بزاف د لوقت كانت هي فاطنة بنت الحسين.
الفتح الرباطي
الفتح الرباطي هي فرقة مغريبية من مدينة الرباط كاتقصر فـ بوطولا. كنيتها لفتحاويين وتأسسات فـ1946. كتلعب فالتيران ديال بيلفيدير اللي كيهز 12.000 مشجع. الرئيس ديال لفرقة هو منير الماجيدي ولمدريب هو جمال السلامي. دات هاد الفرقة لبوطولا لوطنية لحتيرافية واحد لمرة، ودات كاس لعرش 6 دلمرات.
لكوايرية دلفرقة (2019-2020)
لكوايرية ديال لفرقة فلموسم 2019–2020:
فاطمة تبعمرانت
فاطمة شاهو "تبعمرانت" (بتشلحيت: ⴼⴰⵜⵉⵎⴰ ⵜⴰⴱⴰⵄⵎⵕⴰⵏⵜ) (تزادت ف30 يوليوز 1962، إيفران الأطلس الصغير - ) هي مغنية مغريبية كاتغني وكاتكتب لأغاني ديالها بتشلحيت. دوزات الصغر ديالها مابين إيفران الأطلس الصغير ولخصاص فإقليم تيزنيت. متّلات الدور ديال لمغنية ففيلم "تيهيا" اللي خرج ف1994. كاتبان فالتلفازة ديال لمغريب مرّة مرة ودارت بزاف ديال لجولات فالداخل وبرّا دلبلاد. كانت برلمانية ديال مجليس النواب تابعة للتجمع لوطني دلحرار مابين 2011 و2016.
برغواطة
تصغير|برغواطة ب لموڤ برغواطا (ب لأمازيغية : ⴱⴻⵔⵖⵡⴰⵟⴰ) هي تاني دولة أمازيغية-إسلامية بانت ف لمغريب (بعد إمارة نّكور)، دولة بانت ف كوشطا ديال لمحيط لأطلنتي، كانت لتيحاد ديال قبايل مصمودة، من بعد مادارو تورة ضد لعباسيين، دارو مملكة ديالهم ف تامسنا (دكالة دابا) بين 744 ؤ 1066 وكين لي كيقول بلي ف توسع ديالها لكبير شدات من شالة (سلا دابا) حتى واد تانسيفت، ؤ بايعو طريف لمطغري أمير عليهم. عاصمة برغواطا كانت هي أزمور ف بعض المرات و شالة و أسفي. طريف المطغيري كيسميوه عوتاني ريورى او رياورا بتمازيغت وهي "لكي وري ناس طريقهم". وعلى حساب ماجانا من عند لموارخين لعرب فراه كون دين جديد لجمع بين نصرانية و ليهودية و ليسلام تاع الازارقة و الصفريين لي كعتابروهم خوارج هادشي لاش علاقة برغواطا ديمن خاسرة وممزياناش معا جيرانها الدريسيين و مغراوا.
الدين ف برغواطا
تصغير|تصويرة قريبة ل وصف لماليك رياورا ؤ طريف ووراه منطقة وانسفن (ؤم الربيع حاليا)
موصلناش بزاف على فعايل تاع برباتيين غير بلي كان عندهم قرآن و كتاب شريف تاع الله بالأمازيغية فيه 80 سورة كان منها سورة أيوب بتمازيغت و لي ترجمتها ب الداريجة هي:
أبسمن ياكوش لي سيفط كتابو لناس  * * * * * *   هو لي بين ليهم خبارهم وقالو  لقاضية هي علم إبليس أي حاجة تتلعب اللسان ف الهضرة   * * * * * *   مايفك جرة لسان غير أكوش لي بحكامو عارفو بلحق لناس تقاد لحق
ف تورات شعبي
باقي تال دابا لأثر ديال البربراطيين وتال دابا شي ناس ف بلايص تاع دكالة و الشاوية و زمور مكدبحوش الفروج لكبير ف السن. عوتاني طقس تاع حليلو أولا كما كسميوه زمزم هو ف حقيقة طقس تاع بربراطيين تاع تبرك بالما مورا الدبيحة لي دابحينها بسميت أكوش. و كاين طقس أخر لي هو التبرك بدم الذبيحة و رشان الدم ف الحيوطا أولا لقنات تاع الدار. و جتماع على المحرقة ف يوم عاشورا و لغنا علا ود طليب لغفران و التبرك بالنار ب لخطو فوق منها. و حتا طليب الشتا من أنزار و بخصوص نْشيد ديال "تاغنجا ياربي تصب الشتا". حيت ف لأصل البرغواطية ديانة واخدينها من التورات تاع إمازيغن لي كانو ديك ساعة بسميت مصمودا و صنهاجة.
فوييلة (أناطوميا)
لفوييّلة ؤ الجماعة ديالها فوييلات، (بلعربية: خصية، باللاتينية : Testis) هوما واحد جوج دلݣلونضات بسيفة ديال فولات ؤلا بيضات داخلين فالسيستيم النسلي و كاينين عند الدكورا ديال ݣاع لبهايم من بيناتهوم بنادم، هاد لݣلونضات عندهوم جوج خدمات : كاينتجو لبهايم دلماني ؤ كاينتجو حتا لهورمونات النسلية اللي هوما الدكروجينات (بحال التيستوستيرون)،. تصغير|شيما مسهّل كايبين لفوييّلة و لعضاوي اللي كايحداوها لفوييلات عند الدكورا كايقابلو لبوييضات عند النتوات ؤ بجوجهوم خاضعين للݣلونضة النخامية لقدامية اللي كاتكومونضي فيهوم بجوج هورمونات هوما ل FSH ؤ LH. حݣا ، هاد لݣلونضات كايكونو فلغالب خارجين على لكسدة (من غير الطيورا، لفيران، زّواحف، ؤ لبالينات اللي عندهوم داخلين فلكرش...) وموضْعهوم كاين فلحجر لاحقاش باش يكونو خدامين مزيان خاصهوم واحد سخونية ديال 30°س بينما سخونية ديال لكسدة هيّا 37°س ، لفوييّلات كايكونو مجموعين ؤ مغطيين بواحد الجيب جلدي سميتو السكرطمان ؤاللي موهيم بزاف فالتعدال ديال هاد السخونية، حاجة خرا هيا هاد الجلدة اللي كاتغطيهوم زايدة فيها شوية ديال لميلانين داكشي علاش كايكون لونها مغموق ؤ باش نفصلو كتر فلغالب التانتاجيت ديالهوم مكاتكونش بحال بحال داكشي علاش تقدر يكون حجم واحد لفوييّلة كبر من لخرا.
معركة الفراض
معركة الفراض، هي معركة إسلامية مشهورة ؤ مهمة فالتاريخ لإسلامي، وقعات ف شهر يناير عام 634، لموافقة لـ شهر دو لقعدة 12هـ، كانت بقيادة الصحابي الخالد بن الواليد ف لخلافة الراشدة، ضد لإمبرطورية الساسانية ؤ لإمبراطورية لبيزنطية لي متحالفة مع لعرب لمسحيين. بلحق لمؤرخين ختالفو ف تّعداد ديال هاد جوج جيوشا ولاكين تافقو بلي عددهم كتر من 100,000 ألف مقاتل بحكم لمعارك لي داروها قبل. ولجيش ديال لمسلمين قل من 20 ألف.
قضيب ديال بنادم
لقضيب ولا لحنكليس ديال بنادم هوّا لعضو النسلي لبراني عند دكورا د لهوموساپيان ولايني فنفس لوقيتة داخل حتا فلجيهاز لبولي لعكس دنتوة اللي لعضو نسلي ديالها معزول على لجيهاز لبولي ديالها.
لحنكليس ديال بنادم بوحدو من نوعو ؤ مختالف على لحنكالسا دلبهايم لخرين -داكشي علاش خاصو قراية غير عليه بوحدو- دابا، ݣاع لبهايم عندهوم عضمة باش تسهل لعملية دالتدخال من غير بنادم اللي ماعندوش هاد لعضمة ولايني بلاصتها عندو لكسدة لپّونجية اللي كايدور بلبولاني[uretre] ؤ جوج كسادي غيرانية اللي فيهوم بزاف ديال جواوف (غيران صغار) اللي كايعمرو بالدم فلوقيتة ديال التقيام. فلعادي التقيام كاتوصل فيه الطولة دلحنكليس مابين 15 حتال 20 سانتيميط علاين.
لاصل د لكلمة
حنكليس هيا سمية بانت فلمرة اللولة فالصوشل ميديا و كان مقصودها فاللول هوا الضحك و التقشاب، هاد لكليمة تخدات من السمية لعربية "أنقليس" (بالداريجة لمغريبية: تازلمت ) ومفادها هوا واحد لݣنس ديال حناش لبحر وحيت لفورمة ديالو كاتشبه للعضو النسلي لبراني ديال الدكورا.
نجيب لمختاري
بدا نجيب لقناة ديالو د تبسيط لعلوم ف يوتوب ف فبراير 2015 و كان تينشر لڤيديويات اللي تيدير تا فالصفحة ديالو ف فيسبوك. ف 2016، ربح لجائزة د الشخصية د لعام ف النسخة التاسعة د لمسابقة د ماروك ويب أواردس التي تيربحو فيها أحسن صنًاع لمحتوى د أنترنت ف لمغريب.
داز نجيب لمختاري فبزاف د لإداعات و التلفازات ف لمغريب و فالدول اللي كيهضرو لعربية ، و شارك فاللجان د التحكيم د بزاف د لمسابقات بحال لمسابقة د "السباق إلى الفضاء" اللي كيشاركو فيها شباب مغاربة باش يمشيو لمخيم مع النازا فميريكان.
صلاح الدين بصير
صلاح الدين بصير (مزيود ف 5 شتنبر 1972) هو كوايري مغريبي.
عين سبيت
عين سّبيت جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 11051 واحد، على حسب لإحصاء لعام 2014.
آيت فاسكا
آيت فاسكا جماعة ترابية قروية كاينة ف إقليم الحوز، جهة مراكش آسفي، ساكنين فيها 26210 واحد، على حسب لإحصاء لعام 2014.
براشوة
براشوة جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 12025 واحد، على حسب لإحصاء لعام 2014.
آيت عيسي إيحاحان
آيت عيسي إيحاحان جماعة ترابية قروية كاينة ف إقليم الصويرة، جهة مراكش آسفي، ساكنين فيها 4143 واحد، على حسب لإحصاء لعام 2014. وفيه 11 دائرة إنتخابية وتأسست سنة 1992 بعد التقسيمات لوقعت فداك الوقت و كايعتبر الرئيس الحاج أحمد أكضيض أول رئيس ديال الجماعة فالفترة الممتدة مابين 1992 _1997
طارق تيسودالي
طارق تيسودالي (مزيود ف 2 أبريل 1993) هو كوايري مغريبي.
فيصل فجر
فيصل فجر (مزيود ف 1 غشت 1988) هو كوايري مغريبي.
آيت مخلوف
آيت مخلوف جماعة ترابية قروية كاينة في إقليم تارودانت، جهة سوس ماسة، ساكنين فيها 4752 نسمة، على حسب الإحصاء العام 2014.
أنس الزنيتي
أنس الزنيتي (مزيود ف 28 أكتوبر 1988) هو كوايري مغريبي.
مصطفى سوينݣا
مصطفى لفكاك (إمينتانوت - 1986 )، و اللي معروف ب سميت مصطفى سوينݣا، هو يوتوبر مغريبي، معروف بلبرنامج اللي كيدير ب دّارجة، و اللي سميتو "أجي تفهم". ف 2014، ربح سوينݣا لجائزة د الشخصية د لعام ف النسخة السابعة د لمسابقة د ماروك ويب أواردس ف لفئة ديال لإبداع.
حياتو
تولد مصطفى سوينݣا ف إيمينتانوت ف 1986، ولكن ملًي كان صغير رحلو دارهم للدار لبيضا وتمًا فين كبر تا خدا لباك و موراها الشهادة د تقني متخصص فلمعلوميات. خدم مصطفى عام و نص ولكن من بعد خرج من لخدمة حيت ماعجبوش لحال يبقا خدًام غي موظف و ماعندو تا أحلام.
مشا مصطفى ل سلا وتمًا قرا السيرك تلت سنين، و تخرًج فنان د السيرك مؤدي، ومخرج مسرحي متخصص ف السيرك. بدا سوينݣا ف ليوتوب مع عبد الله أبو جاد، قبل ما يولًي تيخدم لراسو و دار لبرنامج ديال أجي تفهم و تا الشركة ديالو. الاصل ديال لّقب ديالو "سوينݣا" هي حركة بهلوانية كاتدار فالسيرك عندها نفس سّمية.
ف نونبر 2022، خرّج سيرية جديدة ديال "أجي تفهم" على تّاريخ د لمغريب معا توارخي نبيل مولين.
الزحيليݣة
زّحيليݣة جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 15430 واحد، على حسب لإحصاء لعام 2014.
برلين
برلين (بلألمانية: Berlin) هيا لعاصيمة ديال ألمانيا و أكبر مدينة فيها، ؤ هيّا ف نفس لوقت وحدة من لجيهات 16 ديال ألمانيا. برلين كتحدها لجيهة (لاند) ديال براندنبورݣ من ݣاع الجّوايه. تّاريخ ديالها كيرجع ل نّص تّاني ديال لقرن 12 ولاكين ماولّات عندها أهمية كبيرة حتا ولّات لعاصيمة د لإمبراطورية لألمانية ف 1871.
برلين عندها تاريخ قديم و مهم ف لعالم، و فيها 3 ديال لبلايص اللي مسجّلين ف اللّيستا د معاليم التراث العالمي د ليونيسكو. من مورا لحرب لعالمية التانية، و بالضبط ف 1961، تقسمات لمدينة على جوج طراف، بيناتهم سور كانت سميتو "السور د برلين". لغرب د برلين كان تابع لألمانيا لغربية (كانت بلاد رأسمالية، لعاصمة ديالها هي بون)، و الشرق كان هو لعاصمة د ألمانيا الشرقية (اللي كانت بلاد شتراكية). السور د برلين طاح ف 1989، و من موراه ولات برلين مدينة وحدا، و تا لألمانيات بجوج تجمعو و ولاّو لجمهورية لفيديرالية د ألمانيا.
تيسكنو ف برلين تقريبا 4.5 مليون د الناس، و محسوبة مدينة عالمية ف بزاف د لمجالات بحال التقافة ولإعلام و الصيونص. فيها 4 ديال لجامعات د الدولة، و كتر من 30 ديال لفلوس. 67 واحد من اللي ربحو لجائزة د نوبل كانو خدّامين ولاّ مقيدين ف جامعة كاينة ف برلين. لمدينة عندها مطار دولي، و فيها لميطرو من عام 1902.
تاريخ
لمدينة تأسسات رسمياً ف لقرن 13، ولاكين كا بلاصة د سّكنى تقدر تكون قدم. لبحت لأركيولوجي كشف علا طراف د لخشب (يمكن تستعملو ف لبني) كيرجعو ل عام 1183.
مراكش المدينة
مراكش المدينة جماعة ترابية مقاطعة كاينة ف إقليم مراكش، جهة مراكش آسفي، ساكنين فيها 120222 واحد، على حسب لإحصاء لعام 2014.
آيت مزال
آيت مزال جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 3636 نسمة، على حسب الإحصاء العام 2014.
بني ݣميل
بني ݣميل جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 9505 واحد، على حسب لإحصاء لعام 2014.
إمزورن
ف تّقسيم لإداري
إمزورن كاتّعتابر جماعة ترابية حضرية.
مرس السلطان
مرس السلطان جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 129076 واحد، على حسب لإحصاء لعام 2014.
بني ݣميل مكسولين
بني ݣميل مكسولين جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 9593 واحد، على حسب لإحصاء لعام 2014.
بروناي
اتحاد بروناي دار السلام (ب لونݣلي: Nation of Brunei, the Abode of Peace - بلمالاي: Negara Brunei Darussalam) هي واحد لبلاد ف لجنوب الشرقي د آسيا جات فالشمال د لجزيرة د بورنيو اللي تاتقاسمها معا ماليزيا و أندونيسيا. بروناي تاتحدًها ماليزيا من ݣاع الجوايه من غير الشمال اللي كاطًل فيه على لبحر د الشينوا لجنوبي.
بروناي تاتَعتابر دولة صناعية و متقدًمة و هي مرتًبة الرابعة ف مؤشر التنمية البشرية من مورا سنغافورة و كوريا لجنوبية و الجاپون. كانت مستعمرة ديال بريطانيا من 1888، و ستاقلات ف 1 يناير 1984 من بعد ثورة مسلحة. مورا ليستيقلال ديالها خدات لبلاد تجاه ديال الصناعة و لحداثة، و هادشي خلاً لقتصاد ديالها يطلع بزاف، بدرجة وصلات تال 56% ما بين 1999 و 2008. ف 2011، على حساب صندوق النقد الدولي، كانت برواني هي الدولة لوحيدة (مع ليبيا) اللي ما عندها تا كريدي.
تيسكنو ف بروناي تقريبا 442.000 واحد و لعاصمة ديالها هي بندر سيري باݣاوان. اللغة الرسمية د لبلاد هي لمالاي و لفلوس اللي كاتخدُم فيها هي الدولار د بروناي. لإسلام هو الدين الرسمي د بروناي و تقريبا 79% د الناس ف لبلاد مسلمين.
أݣرض (توضيح)
هادي صفحة د التوضيح، أڭرض ؤلا أڭرد يمكن يكونو عندها هاد لمعاني:
سنادة
سنادة جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 9176 واحد، على حسب لإحصاء لعام 2014.
مراد العلمي
مراد لعلمي (مزيود ف 11 غشت 1952 ف وجدة) هو كاتيب، صحافي، موطرجيم ؤ ؤستاد جاميعي مغريبي معروف بلي تيدافع على الدارجة وتيكتب بيها كتوبا. عندو كاريير د كتر من 35 عام كا موطرجيم، لي طرجم فيها بزاف د لكتوبا واصلين ل 300، سيرتو من لألمانية ل لعربية.
تعليم
تصغير|مدراسة ف مرزوݣة، لمغريب.
مراد العلمي
حياتو
مراد لعلمي عندو دوكتورا من لجاميعة د ماينتس ف طّرجامة ب تلاتة د لوغات، لي هي لعربية، لفرانساوية ؤ لالمانية، لي خداها ف 1978. ؤ دوكتورا ف لأداب لألماني لقديم من لجاميعة د كولونيا ف 1983. ؤ دوكتورا ف لعولوم د لّوغة ؤ لبلاغة من نفس لجاميعة ف 1989.
تعليم
التعليم هو مجال كيهتم ب طرقان التلقين و التعلم ف لمدارس و مؤسسات بحالها و كيشمل عمليات لي كاتخلي بنادم يشد مجموعة من لمهارات ولمعارف. وكاتعني حتا كيفاش لمعاونة د الناس يديرو شي حاجة و الدعم ديالهوم باش يفكرو فشنو تعلمو.
مراد العلمي
حياتو
كان ساكن لعلمي ف ألمانيا ل مدة د تلاتين عام، قبل مايقرر يرجع ل لمغريب ف مرة ف يوليوز 2008.
تعليم
ب التعليم، لمعرفة ديال شي مجتمع ولا دولة ولا حتا لعالم كولو كاتنتاقل من جينراسيون لجينيراسيون خرا. هادشي داخل فيه التعليم ديال لأخلاق، متلا تعلم لكيفية د التعامل مع ناس و كيفاش يولي لواحد مواطن مزيان. تعليم ممكن يعاون ويوجه لأفراد من مستوى لمستوى. ناس لي قاريين يقدرو يديرو بزاف د لحوايج، بحال أنهم يعاونو ناس لي ماقاريينش، ويشجعوهم باش يتعلمو.
مراد العلمي
حياتو
لمناصب لأكاديمية اللي خدا مراد لعلمي فالمسيرة ديالو كانت: عطاه لماليك محمد ساديس وسام ستيحقاق لوطني من درجة د ضابط.
تعليم
نواع د التعليم
كاينين بزاف ديال الطرق باش كيتصنف التعليم، متلا لعمر ولا لمادة. وحدة من هاد الطرق هي واش راه نيضامي ولا ماشي نيضامي.
مراد العلمي
كتوباتو
طرجم مراد العلمي كثر من 100 كتاب مابين من لألمانية ل لعربية، شي 80 كتاب من لألمانية ل لفرانساوية، ؤ ف لمجموع طرجم كتر من 300 كتاب. ؤ ألّف 250 قاصيدة د شّيعر ب لألمانية لي نشر لبعض منها ف مجلات ألمانية. ؤ طرجم عاداد د لمؤلفات لمغريبية من لعربية ل لألمانية، بحال "الخبز الحافي" ديال محمد شكري ؤ "دفنا الماضي" ديال عبد الكريم غلاب. و عاد كتب كتوبا ديالو ب الداريجة. من بين لكتوبا لي خدم عليهم:
تعليم
التسكويل
بزاف ديال لمدارس كتوفر لقراية فابور من الدعم ديال الدولة. لعائلات يمكن ليهم يسيفطو ولادهم يقراو ف لپريڤي، ولكن كايخصهوم يخلصو كلا شهر. فشي بلايص لي مافحالهمش، دراري ميمكنش ليهم يمشيو للمدرسة حيتاش الدول ديالهم ماموفراش ليهم لمدارس، ولا حيتاش لأسر ديالهم ميقدروش يوفرو لفلوس باش يقريو ولادهم، ولا حيتاش لولاد خاصهم يخدمو وهوما صغار، وفشي مجتمعات كاينا واحد نضرة سلبية ل تعليم ديال لبنات.
فأغلب لبلايص ف لعالم تعليم لبتيدائي و التانوي تايكون فابور حيتاش مدعوم من الدولة، وفشي بلدان تايكون حتا تعليم لجامعي فابور، ولكن والاكين ف بلدان خرا تايكون ب لفلوس.
آيت قمرة
آيت قمرة جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 7343 واحد، على حسب لإحصاء لعام 2014.
لغوالم
لغوالم جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 12219 واحد، على حسب لإحصاء لعام 2014.
آيت يوسف أوعلي
آيت يوسف أوعلي جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 12673 واحد، على حسب لإحصاء لعام 2014.
لاربعا د تاوريرت
لاربعا د تاوريرت جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 5187 واحد، على حسب لإحصاء لعام 2014.
لكوپل
لكوپل هوا مسلسل مغريبي بحلقات متسلسلة و قصيرة، تلاحت أول حلقة ف شهر رمضان د 2013 على قناة دوزيم.
قصة دلمسلسل
كايدوي لمسلسل على يوميات د جوج مزوجين فايتين الستينات فلعروبية و ديما كايتغاوتو و كايتناقشو بطريقة كوميدية ف لمواقف لي كاتكون ف حياتهم ليومية.
مرشوش
مرشوش جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 11051 واحد، على حسب لإحصاء لعام 2014.
أنفا (توضيح)
هادي صفحة د التوضيح، كلمة أنفا يمكن يكونو عندها هاد لمعاني:
مريزيݣ
مريزيݣ جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 8376 واحد، على حسب لإحصاء لعام 2014.
بني عبد الله
بني عبد الله جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 5983 واحد، على حسب لإحصاء لعام 2014.
مجتمع لميم
مجتمع لميم ؤلا مجتمع لإل جي بي تي، بالإنجليزية (LGBT)، هو مجموعة من ناس لي كاتمتل توجهات جنسية بحال لمتليين، ليزبيانات، لمزدوجين جنسيا، و لمتحولين جنسيا. هاد لكلمة ديال مجتمع لميم كاتشمل أي واحد ماشي مغاير.
تقبل ديال مجتمع لميم
بعض ناس لي منتامين لمجتمع لميم مايقدروش يقولوها قدام ناس، حيت ممكن يكون هادشي خطر على حياتهم. بزاف ديال ناس عندهم عنصرية وأحكام مسبقة على لمتليين، هادشي كايتسما لهوموفوبيا، أي لخوف لي ماعندو حتا معنى من لمتليين. بزاف ديال دول عندها قوانين عنصرية ضد مجتمع لميم، بعض دول كاتوصل لدرجة أنها كتعدمهم.
مريريدا نايت عتيݣ
مريريدا نايت عتيݣ (تقريبا 1900 - تقريبا 1940) كانت واحد الشاعيرة مغريبية شلحا، تولدات ف مݣدز فنواحي ديال واد تساوت. شيعر ديالها كتبو وترجمو لفرانصاوية فتلاتينات واحد السيد سميتو روني ؤلوج، اللي كان موضاف معا لإستيعمار ف أصيلة من 1927.
مولاي دريس أغبال
مولاي دريس أغبال جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 5043 واحد، على حسب لإحصاء لعام 2014.
مزورا
مزورا جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 9525 واحد، على حسب لإحصاء لعام 2014.
پويرطوريكو
پويرطوريكو رسمياً لكامونويلث د پويرطوريكو (ب صّبليونية Estado Libre Asociado de Puerto Rico) هيّا ݣزيرة كاريبية عندها حوكم داتي و تابعة ل لميريكان، ؤ كاتبعد ب علاين 1600 كلم من مدينة ميامي ف فلوريدا. پويرطوريكو عندها 3,2 مليون د سّكان، ؤ لعاصيمة ديالها هيّا سان خوان. لّوغات رّسمية ديالها هوما صّبنيولية ؤ نّݣليزية، ولاكين صّبليونية هيّا لي مهضورة بزاف.
لهوية الجندرية
تصغير|بلدان لي كاتقبل لهوية الجندرية على حساب كيفاش بنادم كيشوف راسو لهوية لجندرية ؤلا نّوع لإجتماعي (ب gender identity)، ف سوسيولوجيا كتوصف الجنس لي شخص كايشوف بيه راسو. بزاف ديال الناس كايشوفو راسهم يا إما راجل أولا مرا، دري ولا بنت. ف لأغلبية ديال لحالات، الجندر لي كيوصفو بيه ناس روسهم هو نفسو لي وصفهوم بيه دكتور فاش يالاه تزادو. ولكن بنسبة لبعض ناس، فاش يالاه تولدو قالو ليهم نتوما لجندر ديالكم كدا ولكن من بعد ما كبرو حسو بلي هوما كاينتاميو ل جندر أخور. هاد ناس كايتسماو متحولين جنسيا. بعض لمرات ناس خرين كايتسماو متحولين جنسيا فاش لأدوار لإجتماعية ديالهم، لي فرضها لمجتمع، ماكاتناسبش مع الجندر ديالهم.
هويات مشتركة
أغلب ناس كايسحاب ليهم بلي كاينين غير جوج تصنيفات جندرية، ولي كاتسما تنائية جندرية، أي راجل ومرا. ولكن ف لعقود اللخرة، ناس عرفو بلي ماكاينينش غير هاد جوج، وإنما كاينين تصنيفات خرا. ولي ساهم أكتر ف أن هاد لموضوع باش ياخد قيمة كبيرة ف لعالم هو ضهور ديال حركات مجتمع لميم، لي ساهمات عبر تعليم ونضال لحقوقي، ف أنها تبين للناس بلي كاينين بزاف ديال تصنيفات لجندرية لي لواحد يقدر ينتمي ليها.
شقران
شقران جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 4750 واحد، على حسب لإحصاء لعام 2014.
بني حذيفة
بني حذيفة جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 5594 واحد، على حسب لإحصاء لعام 2014.
لمريخ
لمرّيخ أولا لكوكب لحمر أولا مارس (الرمز: 16px|♂) هو لكوكب الرابع من ناحيت لبعد علا الشمش فالنضام الشمسي، وهو من الكواكب الصخرية لي كيشبهو ل لأرض من الناحية د الصخور لي كي كونوها. القطر ديال لمرًيخ هو 6800 كلم.
ف 2018 كتاشفو لعلماء ضاية مجمًدة تحت من لأرض فلمريخ ، و بداو تيفكًرو فلإمكانية ديال يكون لما موجود ف لمريخ،و هادي لخطوة اللًولا لا بغاو الناس يعيشو فيه ف لمستقبل.
لخصائص لفيزيائية
مارس عندو كتافة قل من لأرض، بحجم تقريبا 15% ديال لأرض و بكتلة 11% ديال لأرض، شّي لي كايعطي 38% ديال لجادبية ديال سطح لأرض. سباب لمظهر لحمر-ليموني ديال سطح لمرّيخي هو تلاتي أوكسيد لحديد، ولا صّدا.
إمرابطن
إمرابطن جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 8715 واحد، على حسب لإحصاء لعام 2014.
عين جوهرة سيدي بوخلخال
عين جوهرة سيدي بوخلخال جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 17307 واحد، على حسب لإحصاء لعام 2014.
إيزمورن
إيزمورن جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 5153 واحد، على حسب لإحصاء لعام 2014.
جيهات نيوزيلاندا
160px|تصغير|يسار|لجيهات ولأقاليم ديال نيوزيلاندا لجيهات ديال نيوزيلاندا (بالنݣليزية: Regions of New Zealand، بلوغة شعب لماوري: Ngā takiwā) هوما لجيهات السطّاش اللي كاينين فنيوزيلاندا واللي كايسيرو لحوكومات لمحلّيين. 11 من هادو مسيرينهوم مجاليس جيهاوية، وخمسة كاينين تحت لحكم ديال حوكومات وحدوية، واللي هوما لحوكم لمباشر ديال لحوكومة دنيوزيلاندا، وكايديرو الدور ديال لمجاليس لجهوية. لجيهات السطّاش ديال نيوزيلاندا هوما: نورطلاند، أوكلاند، وايكاتو، خليج پلينتي، ݣيزبورن، خليج هاوك، طاراناكي، ماناواطو فانݣانوي، ويلينݣطون، طازمان، نيلصون، مارلبورو، الساحل لغربي، كانطربوري، أوطاݣو وساوتلاند. هاد لجيهات كاينون فجوج ݣزاير كبار تاع لبلاد: لݣزيرة دالشمال ولݣزيرة دلجانوب.
لجيهات ديال نيوزيلاندا
تصغير|يسار|400px|لجيهات ديال نيوزيلاندا.
مدرسة د لپريڤي
تصغير|أكاديمية فيليپس إكسيتر، وحدة من أقدم لمدارس د لپريڤي ف لميريكان لپريڤي (ولاً لمدراسة د لفلوس) هو نوع من لمدارس لي كيقراو فيهم تلامد ب لفلوس. لميزانية ديال هاد لمدارس كاتجي مباشرة من لفلوس ديال لوالدين ديال التلامد، عكس لمدارس العمومية لي كاتجي لميزانية ديالها عبر لحكومة من فلوس الضرائب.
شروق
تصغير|250px|شروق فصباح مصيّف ومدحاس فالصحرا دموهاڤي ف[[الولايات المتاحدة د ميريكان|لميريكان]] تصغير|200px|الشروق فلمرسى ديال كاوشيونݣ فالطايوان. الشروق أولا الطلوع ديال الشمش هو لوقيتة اللي الطرف لفوقاني ديال الضوّيرة دالشمش كاتبان فالصباح فوق لأفق ديال داك اللي كايشوف فيه. لكلمة تقدر تعني لعملية كاملها ديال لعبور دلقرص ديال الشمش لفوق لأفق زيادة على التأتيرات لجوية اللي كاتبع لهاد الضاهيرة.
الطلوع
لحركة ديال لأرض هي اللي كاتخلي الضاهيرة ديال الشروق تطرى واخّا كايبان بلّي الشمش هي اللي كاتحرك وكاتطلع فلأفق. لوهم ديال الشمش اللي كاتحرك جاي من لمرجع ديال الشوف (فهاد لحالة لأرض اللي كاتدور على راسها). هاد لحركة لوهمية ديال الشمش كانت مقنعة لبزّاف ديال الناس وخلات بزّاف ديال التقافات تكون عندها ميطولوجيات وخرايف وحكايات مبنية على نمودج ديال لأرض اللي لوسط والشمش هي اللي كاتدور عليها، حتى جا نيكولاس كوپيرنيكوس فلقرن 16 وبدّل هاد لقضية لنمودج اللي الشمش فيه هي اللي فلوسط.
لبدية ولافّان
الشروق فالتعريف لفلكي كايطرا فواحد اللحضة اللي فيها لفوق ديال لقرص دالشمش كايكون مماس للأفق. لكلمة ديال الشروق واخّا هاكاك كاتعني عند الناس لفترة قبل وبعد هاد اللحضة:
لعبار
يسار|تصغير|300px|الشمش فالطلوع ديالها (أولا ل[[غروب). الشكل كايبين التأتير ديال التهراس لجوي.]]
الزاوية
الشروق كايطرا فلحقيقة قبل ماتوصل الشمس للأفق حيتاش لغلاف لجوي ديال لأرض كايهرّس الصورة ديال الشمش فلجو. لمعدال ديال التهراس هو 34 دقيقة قوسية فالسما، واخا هاد لقياس كايتبدل على حساب الضروف دلجو.
لوقيتة فليوم
يمين|تصغير|170بك|الطلوع ديال الشمش فلبحر تاع مدينة سيدني ف[[ؤسطراليا]] لوقيتة ديال الشروق كاتبدل على حساب لوقت من لعام وحتى لموقع ديال اللي كايشوف فوق لأرض (خط الطول، خط لعرض ولعلو)، زيادة على التوقيت. هاد التغيرات سبابها هو لمحور اللي كاتدور عليه لأرض، الدوران ليومي ديال لكوكب على راسو وعلى الشمش ولبلاصة ديال لقمر ولأرض والدوران على بعضياتهم.
فاللخر ديال الشتا ولبدية ديال الربيع كايتشاف الشروق فخطوط لعرض لوسطانية (مابين 30° و50°) كل نهار مبكر على اللي قبل منو حتال شي يامات قبل لينقيلاب دالصيف (غالبا نهار 20 يونيو فالشمال دلأرض و21 دجنبر فلجانوب ديالها)، والتاريخ لمضبوط ديال هاد لحدت كايكون على حساب خط لعرض. من مورا هاد التاريخ كايبدا الشروق يجي معطل نهار مورا خوه حتال لينقيلاب ديال الشتا (غالبا نهار 21 دجنبر فالشمال دلأرض و20 يونيو فلجانوب ديالها). التغيرات فالتهراس اللي كايديرو لجو كايبدلو لوقت ديال الشروق حيتاش كايتبدل لبلاصة اللي كاتشاف كاتطلع منها.
لبلاصة فلأفق
إلا تجاهلنا التأتير ديال التهراس دالتصويرة ديال الشمش بسباب لجو وبلّي الشمش ماشي نقطة فالسما، فراه ديما الشروق فلبلايص مابين 30° و50° كايتشاف فجيهة الشمال الشرقي ما بين أبريل وغشت، وفجيهة لجانوب الشرقي مابين أكتوبر وفبراير. الشروق كايتشاف فالشرق غير فالشهورة ديال مارس وشتنبر لݣاع الناس فوق لكرة لأرضية.
جهة فاس مكناس
التطور ديال شحال دالسكان
هاد لجدوال كايعطي التطور ديال سكان لجيهة مابين 1994 و2004.
لجغرافيا ولموناخ
جهة فاس مكناس محاديها من الشمال جهة طنجة تطوان الحسيمة ومن لجانوب جهة درعة تافيلالت ومن الشرق جهة الشرق ومن لجانوب لغربي جهة بني ملال خنيفرة ومن لغرب جهة الرباط سلا القنيطرة. هاد لجيهة فيها بزاف ديال لخصائص لجغرافية بحال أنه دايز منها جبال لأطلس لمتوسط ؤويدان بحال واد سبو وهضاب من متوسطة لعلو حتى لعالية، وتيلال دلبدو ديال الريف فالشمال، تلال ميسور وسهول سايس. لميساحة ديال لجيهة واصلة لـ40,075 كم². لجهة ديال فاس مكناس فيها تلاتة ديال لأنواع د لموناخات:
هاد لجدوال كيعطي لمعلومات على لحرارة والشتا فمدينة فاس اللي هي لعاصيمة ديال لجيهة.
لبينية التحتانية
150px|تصغير|يسار|[[مطار فاس الدولي من السما.]] مطار فاس الدولي (مطار فاس سايس) هو مطار كاين فمدينة فاس وكايسيرڤي لجيهة ديال فاس مكناس. كيبعد لمطار على الصونطرڤيل ديال لمدينة بـ 11 كيلوميتر، وقريب من لوطوروت ديال الرباط-وجدة. كيتعتابر رابع أكبر مطار فلمغريب من ناحية عدد لمسافرين. تفتاتح لمطار فـ1960 فعهد محمد الخامس بلحضور ديال ملك الأردن الحسين بن طلال وكايقدر يهز 2.500.000 مسافر.
كاينة واحد لوطوروت اللي دايزة من لجيهة هي لوطوروت التالتة اللي كاتدي من الرباط حتال مدينة وجدة والطول ديالها 496 كيلوميتر. هاد لوطوروت كادّوز من مكناس وفاس وتازة.
لفلاحة
150px|تصغير|يسار|فيرمة فجوايه [[مكناس.]] كاتوصل لميساحة الصالحة للزيراعة فجيهة فاس مكناس لـ1.340.826 هيكتار، ما بينها 184.162 هيكتار مسقية، بقيمة زايدة وصلات لـ9.1 مليار ديال الدرهم. لجيهة كاتنتج زيت الزيتون فـلمطة، عزابة، زرهون ووطات لحاج، حب لملوك فعين اللوح، اللوز فأكنول، التفاح فتافجيغت ولكبّار فزرهون وفاس. فلمجال ديال التربية دلبهايم لجيهة فيها لبݣر ولغنام ولمعاز والجمال ولخيول، واللي غالب بزاف هما لغنام اللي وصل عدد الريوس ديالهوم فعام 2015 لتلاتة دلمليون و532 ألف راس، واللي عطاو قيمة زايدة 3.5 مليار ديال الدرهم.
الصيناعة
فجيهة فاس مكناس الصيناعة واقفة على لينتاج ديال لاغدية الزيراعية والتواب والجلد بنيسبة واصلة لـ60% من لقيمة الزايدة ديال لجيهة. كاينة 997 وحادة صيناعية فلجيهة مخدّمة 47 ألف واحد، أولا 9% ديال لپيرصونيل فلمغريب. 61% ديال هاد لوحادات كاينين ففاس و18% كاينة فمكناس. كاينين 4 ديال لوحادات الصيناعية فلجيهة. الصيناعة التقليدية هي شي حاجة اللي معروفة بيها لجيهة ديال فاس مكناس، واخا ماكايناش معطايات كاملة ولايني مايمكنش لينا نتاجهلو هاد لحقيقة. هاد النوع ديال الصيناعة كاينتج فالساس ديالو لحوايج اللي مصاوبين من الجلد (26.3% ديال الشيفر دافّير) ولموجوهارات (22.3%) والصبابط (14.2%).
السياحة
150px|تصغير|يسار|مدرسة بنيوسف فمدينة [[فاس]] كاين بزاف مايتشاف فجيهة فاس مكناس، بحال لمدينة لقديمة ديال فاس ومدينة وليلي لقديمة. كاينين حتى لحامات ديال مولاي يعقوب ولغابات ديال لارز فإيفران اللي فيها 115.920 هيكتار وبزاف ديال الضايات بحال ضاية عوا. فصفرو كاينين بزاف ديال لمناضير الطبيعية بحال غابات تاݣلتونت وجبال بويبلان، وكاينين بزاف ديال لمآتير التاريخية فمكناس اللي بناوها لمرابطين أولا تاونات اللي بناوها لموحدين. جات كتر من مليون ديال السياحة لفاس فعام 2015 لواحد لجيهة اللي فيها 335 أوطيل بكتر من 19 ألف فراش.
لوطا
لوطا جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 4428 واحد، على حسب لإحصاء لعام 2014.
آيت بلقاسم
آيت بلقاسم جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 4466 واحد، على حسب لإحصاء لعام 2014.
قسم 8 (فيلم)
قسم رقم 8 هوا فيلم مغريبي دار ليه لإخراج جمال بلمجدوب ولإنتاج قناة دوزيم عام 2003، و لي متل فيه دور لبطولا  فاطمة خير ورفيق بوبكر وسعد التسولي و عزيز حطاب. لفيلم لقا نجاح كبير عند لمغاربة.
مراكش
مراكش (ب تمازيغت: ⴰⵎⵓⵔⴰⴽⵓⵛ سميتها لحقيقية أموراكوش، كاتعني"أرض الله".) كاتسما حتا لمدينة لحمرا و مدينة سبعاتو رجال و عاصمة النخيل ، هي مدينة مغربية جات فجنوب لوسط د لبلاد و بضبط ف سهل لحوز على الضفة لجنوبية من واد تانسيفت. تيسكن فمراكش جايّة لمليون واحد على حساب لإحصاء د 2014.
قسم 8 (فيلم)
قصة د لفيلم
كايبدا لفيلم و هوا كايورينا الأستاذة ليلى (فاطمة خير) كاتنتاقل لواحد تانوية قريبة لبلاصة فين ساكنة، و لكن غاتندم حيتاش غاتولي تقري ف لقيسم رقم 8، لي معروف فيه تلاميد ضاسرين، للي كايبرزطوها ديما و وصلات تا أنهم يهددو حياتها الشخصية.
مراكش
السمية
مراكش وحدة من لمدون لي كانت معروفة ف لعالام حيت كانت عاصمة د لمغريب، داكشي علاش تسمى لمغريب ب لفارسية مراكش، وحتى ب الصبليونية (Marruecos - مارويكوص) و لفرانساوية (Maroc - ماغوك) و لبرتغالية (Marrocos - ماروكوش) و النݣليزية (Morocco - مورًوكو) و هما اسميّات د لمغريب لي أصلهم كلمة مراكش.
عاصمة لمرابطين و لموحدين
تبنات مراكش ف 1062 مبعد ما قرر يوسف بن تاشفين تكون هي لعاصمة د لإمبراطورية لمرابطية. كانت هي لعاصمة ديالهوم ف بين 1056 و 1147.
نحطاطها ف عهد لمرينيين و بعتها معا السعديين
مراكش كانت لعاصمة تا ديال لموحدين، بين 1147 و 1269، و السعديين.
جغرافيا
أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 241.900 لي ساكنين ف مراكش، سوا مغاربا ؤلا أجانب، ؤ كانت ديك سّاع تاني أكبر مدينة مغريبية من حيت عاداد سّكان.
لمدينة لقديمة
لمدينة لقديمة د مراكش فيها بزاف ديال لمعاليم لمهمة بحال الجامع د لكتبية، لقصبة، السّوار د لمدينة و لبيبان ديالها، لقبور د السعديين، لقصورة بحال لبديع و بزاف ديال لمداريس بحال لمدرسة د بن يوسف. فيها كاينة الساحة د جامع لفنا اللي داخلة تا هي ف التراث الإنساني.
سياحة
ف لوقيتة ديال دابا، مراكش معروفة بسياحة ديالها وكيجيو ليها الناس من لعالام كامل باش يفوجو فجو زوين و يشوفو لمآثر و لمعالم لي فيها، و يتساراو فبلايص بحال جامع لفنا و جامع لكتبية و قصر لبديع و قصر لباهية و جردة ماجوريل.
آيت بويحيى لحجامة
آيت بويحيى لحجامة جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 4471 واحد، على حسب لإحصاء لعام 2014.
ويلز
بلاد لغال ولاّ ويلز (بلينݣليزية: Wales - ب لويلزية: Cymru) هي بلاد جات ف لمملكة لمتحدة. تاتحدّها لينݣليز من الشرق، لمحيط لأطلسي من لجنوب و لغرب، و لبحر لإيرلاندي من لغرب و الشمال. لأغلبية د لبلاد فيها جبال و تلاّت. أعلى جبل فيها هو جبل سنوودون.
التاريخ ديال بلاد لغال مرتابط بزاف بالتاريخ د لبلدان اللي حداها، كتيرشي لينݣليز. كانت تابعة ليها شي مرات، و مستاقلة منها مرّات آخرا. دخلو وييلز و لينݣليز بجوج ل بريطانيا ف 1707، و لكن لهوية ديال وييلز ما بدات تاتبان تال اللّخر د لقرن 19 و لقرن 20، فين تدارو أحزاب سياسية قومية، و تكونات جمعيات تادّافع على اللغة لويلزية. ف 1999، تأسس لبرلمان ديال بلاد لغال، اللي تيتكلّف بلمصالح د الناس د لمنطقة، و فيه 60 مقعد.
تيسكنو ف ويلز تقريبا 3.1 مليون د الناس، و لعاصمة ديالها هي كارديف. اللغات الرسمية فيها هوما لينݣليزية و لويلزية، و لفلوس اللي كاتخدّم هي لپّاوند. ف بزّاف د الرياضات، بلاد لغال عندها فرقة ديالها بوحدها، بحال لكورة و الريݣبي. ولكن ف مسابقات بحال لألعاب لأولمپية، تيشاركو الرياضيين ديال وييلز مع لفرقة ديال لمملكة لمتحدة.
مرسوم
لمرسوم (ب لفرنسية: Décret) هو ب صفة عامة وثيقة تنفيدية و تنظيمية، ب معنى أن لوزن القانوني ديالها قل من لقانون.
رفيق بوبكر
رفيق بوبكر ممتيل مغريبي تزاد الدار لبيضا ف 12 مارس 1973، بدا تمتيل عام 2001 ف فيلم غراميات الحاج المختار الصولدي. و لقا نجاح كبير فاش متل ف فيلم قسم رقم 8 و الطريق إلى كابول و حتا السلسلة لكوميدية عائلة محترمة عام 2005.
مرسوم
لمرسوم
هادا هو شّكل شّايع ديال لمراسيم، كايصدرو لوزير لّول و كايسني معاه ب لعطف لوزير ولا لوزرا لّي لقطاعات ديالهوم كايقيسها لموضوع د لمرسوم ولا كايكونو مكلفين ب تّنفيذ ديالو.
لمرسوم د لوزير لّول ما يمكن يتلغى غير بشي مرسوم بحالو ولا شي قرار و لا شي نص قانوني اعلى منو.
مرسوم لقانون
ف لفترة لّي كايكون فيها لبرلمان عطلة (بين دّورات لبرلمانية)، يمكن لحوكومة تحتاج تخرج شي نص قانوني ب زّربة ولا ب صورة مستعجلة. بما أنها ما يمكنش تخرج قانون على حسب لمسطرة العادية (حيت ما كاينش برلمان لّي غادي يصوت عليه)، كاتخدم على واحد نّص سميتو مرسوم لقانون، لّي يمكن ليها تدوزو تشريعيا غير مع لّجان لبرلمانية، غير هو لازم عليها تدوزو ل لمصادقة د لبرلمان فاش يالاه تبدا دّورة لبرلمانية لّي من بعد، و إلا غادي يخسر صّفة لقانونية ديالو.
لمرسوم لملكي ولمرسوم لملكي لّي بحال قانون
مرات قليلة ف تّاريخ ديال لمغريب لّي كان فيهوم مراسيم ملكية، وأشهر فترة لّي عرفات هاد نّصوص لقانونية كانت فيامات حالة لستيثناء لّي فرضها لحسن تاني ف 1965. ف حالة لسيثناء، ما كايبقا برلمان ولا حوكومة ولماليك كايكون هو سّلطة تّشريعية وتّنفيذية، يعني ديكتاتورية كاملة. لقوانين لّي صدرات ف ديك لفترة تسمات مراسيم ملكية. ف لفترات لّي ما كانش فيهوم غير لبرلمان، تسماو مراسيم ملكية لّي بحال قانون (ب لعربية: مرسوم ملكي بمثابة قانون).
لورين (مغنية)
لورين زينب نورة الطلحاوي (تزادت ف16 أكتوبر 1983 ، سطوكهولم - ) هي مغنية وعازفة دلپيانو ومنتيجة سويدية مغريبية  كبرات فڤاصطيراس. ربحات لمسابقة لكبيرة ديال لغنا "يوروڤيجن" فالنوسخة تاع أزيربيدجان 2012 بلأغنية د"يوفيوريا" (بالنݣليزية: Euphoria). تشهرات فلبرنامج ديال لغنا "أيدول" فالسويد وربحات الرتبة التالتة بالتصويت ديال لجمهور ، وتقصات فالسيمانة التامنة. ربحات عاوتان لجايزة اللولة ف لمسابقة د يوروڤيجن د 2023.
بلجيكا
بلجيكا واحد الدولة ؤروپية عندها حدود فالشمال مع هولندا و مع ألمانيا و اللوكسومبورڭ فالشرق و فالجنوب مع فرنسا. العاصمة ديالها هي بريكسيل و ساكنين فيها عشرة المليون ديال البشر .40% منهم تيهضرو الفرانساوية و 60% منهم الهولندية و واحد النسبة قليلة تيهضرو بالألمانية. هاد الثلاثة ديال اللغات هما اللغات الرسمية في البلاد.
الناس ديالها كايتسماو "بلاجكا".
بلجيكا اللاتينية هو السمية اللي كانوا كيعيطوا ليها به قبل الإستقلال ف 1830. نظام الحكم فيها اتحادي ملكي وهي من بين البلدان اللي أسسو الروح د ليتيحاد لوروپي ف 1957.
نكور
نكور جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 8963 واحد، على حسب لإحصاء لعام 2014.
مسكالة
مسكالة جماعة ترابية قروية كاينة ف إقليم الصويرة، جهة مراكش آسفي، ساكنين فيها 4330 واحد، على حسب لإحصاء لعام 2014.
لبنى أبيضار
لبنى أبيضار (تزادت ف 1985 ف مراكش)، هيا ممتلة مغريبية لعبت دور البطولة ف فيلم الزين اللي فيك و لي تمنع ف المغرب.
حياتها
تزادت لبنى أبيضار ف حي لقصبة الشعبي ف مراكش.
ماقدراتش تشد لباكالوريا فا دارت شّطيح و ولات أستادة د رّقص شّرقي، و شدات بزاف د شهادات ف الرقص التعبيري و لمسرح من فرانسا، بلجيكا، لبريزيل و لمغريب. تعرفات لبنى أبيضار على واحد دري برازيلي و تزوجو و خرجات من فرنسا ل لبرازيل باش تعيش معا راجلها. و ولدات منو بنت و كاتعيش دابا معاها ف مراكش.
قلبات لبنى أبيضار بزاف على شي فرصة د التمتيل، و شاركات سعيد الناصري ف فيلم ديالو ”الحمالة” ولكن خرجات لصحافة و تاهمات سعيد بلي تحرش بيها، تعرفات لبنى أبيضار على لمخريج نبيل عيوش، لي عزيز عليه يختار ممتلات يمتلو ف أدوار قاصحة، لي غالبا ݣاع لفنانات لمشهورات تايرفضو يمتلوها، و تفاهمات معاه باش تمتل دّور ديال بنت ليل ف فيلم ”الزين اللي فيك“.
الرواضي
الرواضي جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 7118 واحد، على حسب لإحصاء لعام 2014.
مسعود بوحسين
خدا دوكتورا ديالو فعلم لمسرح من لكية لوطنية د لفن لمسرحي فبوخارست (رومانيا) ف 2003، ؤ أستاذ فالمعهد العالي دفنون لمسرح ؤ تنشيط سينمائي ؤخريج نفس لمعهد فسنة 2007.
شارك فبزاف د لمسرحيات لي نجحات على لمستوى لوطني، من بينها لمسرحية د لهواوي "قايد النسا"  لي كتبها أحمد الطيب العلج.
ؤشارك فتأطير واحد لورشة دولية ديال تكوين لممتيلين فمسرح "بيكولو" المشهور فيملانو، ؤ دار لإخراج  لمسرحية «سميرة» لي هي خدمة مشتركة بين لمعهد لعالي دلفن لمسرحي ؤ تنشيط تقافي فرباط ؤ لمدرسة لملكية ديال دراما فمدريد ؤ مسرح بيكولو فميلانو.
محمد عابد الجابري
محمد عابد الجابري (خلاق ف فيݣيݣ ف 27 دجنبر 1935 و توفا ف 3 ماي 2010 ف دّار لبيضا)، كاتب و مفكر و فيلسوف مغريبي لّي كايتعتابر من سّميات لكبار د لفلسفة و لفكر ف لمغريب و لعالم العربي. أهم لأعمال ديالو كانت على لفهم ديال كيفاش تكون لفكر و لعقل لعربي ديال دابا.
صغرو ف فيݣيݣ
لجابري ولد لمنطقة د فيݣيݣ و ب ضّبط ف لمنطقة د زناݣة. لواليدين ديالو كانو مطلقين و تربّا مع لواليدة ديالو و معا خوالو. عابد كبر ف عائيلة متدينة و عندها مع لقراية و طلب لعلم، حفض ثلث لقرآن ف لمسيد و تجوجات من بعد لواليدة ديالو ب شّيخ لّي كان كايقريه ف لمسيد. من بعد دخل لمدرسة بتيدائية فرانساوية دوز فيها غير عاماين قبل ما يحولوه عائيلتو ل مدرسة وطنية ف فيݣيݣ، حيت ف ديك لوقت كانو لّي كايقراو ف مدارس فرانساوية كايتعتابرو خونة. خدا لجابري شّهادة لبتيدائية ف 1949.
لجابري حكى من بعد أن داك لنتيقال من لمدرسة لفرنساوية ل لمدرسة لمغريبية ماركاه بزاف فحياتو و هو لّي حل عندو لباب ديال سوالات لحضارية و لفكرية و لمقارنات بين لختيارات لفكرية.
لجابري دخل ف شّباب ديالو ف لحركة لوطنية و كان ناشط ف خلايا ضد لحماية لفرانساوية ف لمنطقة ديالو.
لقراية لجاميعية
من بعد ما شد لباك ديالو ف 1957، مشا لجابري ل ديمشق ف سوريا و قرا تما عام واحد خدا فيه واحد شّهادة سميتها "الثقافة العامة". من بعد ما رجع ل لمغريب، تقيد ف لافاك د لآداب و لعولوم لإنسانية ديال جاميعة محمد لخاميس ف رّباط، ف شعبة د لفلسفة.
بدا لخدمة ب لموازاة معا لقراية ف تّعليم، خدم معلم و من بعد أستاد و من بعد ناظر ديال ليسي ف 1962 و كان بين 1965 و 1967 مراقب و موجه تربوي ديال لأساتيدة د لفلسفة ف تّانوي.
و مشا مزيان ف قرايتو تا خدا ليصونص و DEA (شهادة الدراسات المعمقة) و دوكتورا دّولة ف 1970. لأطروحة ديالو كان لموضوع ديالها "العصبية والدولة، معالم النظرية الخلدونية في التاريخ الإسلامي".
خدم من بعد أستاد ف نفس لكلّية (كلية الآداب - جامعة محمد الخامس - الرباط) ديال لفلسفة و لفكر لعربي لإسلامي بين 1.
حياتو سّياسية
لجابري كان عضو د لمجليس لوطني د حزب لتيحاد لشتيراكي د لقوات شعبية و كان عضو ل مدة طويلة ف لمكتب سياسي ديالو و كان من أهم لمنظرين لكبار ديال لحزب لّي كان عمود ديال لمعارضة يامات لحسن تّاني، مع سميات كبار خرين بحال محمد ݣسوس.
غير هو من تمانينات بدا كايرجع لّور و تفرغ كتر ل لمشروع لفكري ديالو و تّاليف و لبحت لعيلمي.
لجابري ف صّحافة
لجابري خدم بزاف ف صّحافة لمغريبية و لعربية. كتب ف جورنان "العلم" ديال حزب لستيقلال و ف جورنانات لتّيحاد لشتيراكي "المحرر" و "الاتحاد الاشتراكي" و ف لمجلات "أقلام" و "الأهداف" و كان عندو مقال أسبوعي ف مجلة "المجلة" لعربية.
لمشروع لفكري د لجابري
لجابري من لمفكرين لعرب لقلال لّي خصّصو حياتهوم لفكرية ولعلمية باش يبنيو مشروع فكري متكامل لّي كان كايدور على فهم التراث و كيفاش تكون الفكر و العقل العربي المعاصر. لكتوبة ولأفكار د لجابري كيف ما أثرو على بزاف ديال لمفكرين لعرب لمعاصرين كيف ما كانو كاينوضو بزاف ديال لپوليميك و لنتيقاد و رّفض و وصلات لدرجة أن مفكرين كبار خرين كانو كايواجهو كتوباتو و مشاريعو لفكرية ب أطروحات مضادة و ب كتوبة كايهدمو لأفكار ديالو و ف هاد لباب كانلقاو ب دّات لأعمال ديال لفيلسوف لمغريبي طه عبد الرحمن و جورج طرابيشي.
لكتوبة ديالو
لكتوبة ديال لجابري كان و باقي عندهوم نتيشار كبير ماشي غير ف دّول لعربية و لكن حتا ب لوغات خرين حيت تترجمو ل كتر من 25 لوغة بحال نݣليزية و لفرانساوية و سپانيولية و لكوردية و تّوركية.
لجابري كان كايتميز تّا ب لعدد لكبير ديال طّبعات د لكتوبا ديالو لّي كانو كايوصلو ل 10 د طّبعات و كان ف كل طبعة كايضيف أو كاينقّح لمضمون د لكتوبا ديالو. لّيستا لّي جاية كاتجمع لكتوبة و لإصدارات لكاملة ديال لجابري:
مسكورة
مسكورة جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 7180 واحد، على حسب لإحصاء لعام 2014.
خميس سيدي يحيى
خميس سيدي يحيى جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 6673 واحد، على حسب لإحصاء لعام 2014.
صباح (صفحة توضيح)
هادي صفحة د التوضيح، كلمة صباح يمكن يكونو عندها هاد لمعاني:
تيفروين
تيفروين جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 4231 واحد، على حسب لإحصاء لعام 2014.
ليلى غفران
جميلة عمر بوعمروت أولّا ليلى غفران (تزادت ف19 مارس 1961، لمغريب - ) هي مغنية مغريبية وعندها لجنسية لمصرية. تشهرات ليلى غفران بالصوت ديالها لمجهد مابين 1988 و 1998 من مورا مابدات لكاريير ديالها فوسط التمانينات. كايسمّيوها الناس "سلطانة الطرب". عاودات لأغاني ديال عبد الحليم حافظ ف1996 وهاد لأغاني عجبات الناس. تزوجات ليلى غفران ستة ديال لمرات وعندها جوج بنات. وحدة فيهوم، زيادة على صاحبتها، تقتلو ف2008 وتشد محمود العيسوي ف2010 بالتوهمة ديال لقتيل لمتعمّد.
بلفاع
بلفاع جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 27592 نسمة، على حسب الإحصاء العام 2014.
مسيد (جماعة)
مسيّد جماعة ترابية قروية كاينة ف إقليم طانطان، جهة ݣلميم واد نون، ساكنين فيها 1225 واحد، على حسب لإحصاء لعام 2014.
زاوية سيدي عبد القادر
زاوية سيدي عبد القادر جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 5452 واحد، على حسب لإحصاء لعام 2014.